***Corpus Cristi*** είναι ο τίτλος θεατρικού έργου γραμμένο από τον Τέρενς ΜακΝάλι το 1997. Παρουσιάζει τον Ιησού και τους 12 Αποστόλους, ως ομοφυλόφιλους, να ζουν στο σύγχρονο Τέξας και χρησιμοποιεί την τεχνική των αναχρονισμών. Παρουσιάζει τον Ιούδα να νοιώθει ερωτική έλξη προς τον Ιησού και τελικά τον προδίδει επειδή νοιώθει ερωτική ζήλια.

Αντιδράσεις
-----------

Το έργο δέχτηκε αρνητική κριτική για την ενασχόληση του με θέματα ομοφυλοφίλων στον Χριστιανισμό. Καταδικάστηκε από την Καθολική Λίγκα των ΗΠΑ ως βλάσφημο και αντιχριστιανικό έργο.

Ο συγγραφέας Τέρενς ΜακΝάλι, ο οποίος είναι ομοφυλόφιλος, έλαβε απειλές θανάτου, όταν το έργο παιζόταν στην Αμερική.

Παραγωγές
---------

Το 1998, το έργο προγραμματίστηκε να ανέβει στη Νέα Υόρκη, όμως λόγω των φόβων για πιθανή βία, ακυρώθηκε από τον παραγωγό (Manhattan Theatre Club). Παρόλα αυτά το ανέβασμα του έργου επαναπρογραμματίστηκε σύντομα, αφού οι παραγωγοί δήλωσαν ότι δεν πιστεύουν στην λογοκρισία και πως θα λάμβαναν περισσότερα μέτρα ασφαλείας. Το έργο τελικά ανέβηκε την 1η Οκτωβρίου 1998, με σκηνοθέτη τον Joe Mantello.

Το 2000 ανέβηκε στην Αγγλία, σε παραγωγή του Theatre 28, σκηνοθετημένο από τον Stephen Henry. Ο αγγλικανός επίσκοπος Robert Forsyth σχολίασε ότι το έργο ήταν προσβλητικό και ανακριβές.

Το 2008 το έργο ξαναπαρουσιάστηκε στο αμερικάνικο κοινό, στο Off-Off-Broadway Rattlestick Playwrights Theater, τον Οκτώβριο του 2008. Ο κριτικός θεάτρου Jason Zinoman, των *The New York Times*, έγραψε πως ήταν η παράσταση ήταν ευσεβής και σοβαρή, η οποία ήταν φιλική προς τις θέσεις των ομοφυλοφίλων. Πρόσθεσε πως το έργο μοιάζει να είναι περισσότερο προσωπικό παρά πολιτικό. Οι *The New York Times* δημοσίευσαν ένα άρθρο, στο οποίο συνέδεαν τις ταραχές του 1998 με τον θάνατο του ομοφυλόφιλου μαθητή Μάθιου Σέπαρντ.

Τον Μάρτιο του 2010, μια φοιτητική παράσταση του έργου στο Tarleton State University του Τέξας ακυρώθηκε, αφού το πανεπιστήμιο δέχτηκε αρκετά παράπονα για το έργο. Ο πρόεδρος του πανεπιστημίου F.D.Dottavio, δήλωσε πως το έργο θα ανέβαινε καθώς το πανεπιστήμιο σέβεται την ελευθερία του λόγου. Ταυτόχρονα, ο Dottavio καταδίκασε το έργο, πράγμα που επικρίθηκε από οργανώσεις υπέρ της ελευθερίας του λόγου, επειδή ενθάρρυνε τις προσπάθειες όσων επιχειρούν να τερματίσουν το έργο. Αργότερα, όταν ο κυβερνήτης του Τέξας David Dewhurst ασχολήθηκε με το θέμα δηλώνοντας ότι κανένας δεν δικαιούται να χρησιμοποιεί κυβερνητικά χρήματα για να παρουσιάζει πράξεις οι οποίες είναι επαχθείς στους περισσότερους Αμερικάνους, οι παραγωγοί ακύρωσαν το έργο, αναφέροντας λόγους ασφαλείας.

Το 2012, το έργο ανέβηκε στην Ελλάδα, στο Θέατρο Χυτήριο. Οι διαμαρτυρίες κατά της παράστασης ξεκίνησαν από τις αρχές Οκτωβρίου και το θέατρο προστατευόταν ήδη από διμοιρίες ΜΑΤ. Η Ιερά Σύνοδος της Εκκλησίας της Ελλάδας, όπως γράφτηκε στον τύπο, «όταν πρωτοπαρουσιάστηκε το έργο τον Ιούνιο, καταδίκασε "κάθε προσβολή του προσώπου του Κυρίου ημών Ιησού Χριστού", με σαφή πάντως πρόθεση να τηρηθούν χαμηλοί τόνοι». Στις 11 Οκτωβρίου μια ομάδα 200–300 ατόμων διαμαρτυρόταν έξω από το θέατρο. Μια μικρή ομάδα κατάφερε να διασπάσει τον αστυνομικό κλοιό και επιτέθηκε σε θεατές, έριξε γιαούρτια και έσκισε αφίσες. Στις εκδηλώσεις διαμαρτυρίας συμμετείχαν 3 βουλευτές της Χρυσής Αυγής, ο Ηλίας Κασιδιάρης, ο Χρήστος Παππάς και ο Ηλίας Παναγιώταρος. Ο Μητροπολίτης Πειραιώς κ. Σεραφείμ, κατέθεσε μήνυση εναντίον των συντελεστών της παράστασης για «κακόβουλη βλασφημία». Η παράσταση τερματίστηκε στις 2 Νοεμβρίου εξ αιτίας των αντιδράσεων.

Παραπομπές
----------

1. ↑  "'Family' Gathers at the Theater Hall of Fame", *Pittsburgh Post-Gazette*, January 25, 1996, pp C-1
2. ↑  Sterngold, James. "Censorship in the Age of Anything Goes; For Artistic Freedom, It's Not the Worst of Times" *The New York Times*, September 20, 1998
3. ↑  Owen, Charis. "Jesus is gay play at Fringe", *The Independent*, July 17, 1999
4. ↑  Kiehl, Stephen. "Lawmakers Threaten FAU Over Gay Christ Play", *Palm Beach Post*, March 30, 2001, p.1A.
5. ↑  Applebome, Peter. "Theater Club Changes Stance: Play To Go On despite Threats", *The New York Times*, May 30, 1998, p.5D
6. 1 2  "Gay Jesus play blasted by bishop" smh.com.au, 2008
7. ↑  Afp.google.com, Row erupts in Australia over 'gay' Jesus play: report Αρχειοθετήθηκε 2011-11-04 στο Wayback Machine. afp.google.com
8. 1 2  Hoyt, Clark (November 9, 2008). «The Perilous Intersection of Art and Religion». *New York Times*.. Ανακτήθηκε στις July 1, 2011.
9. ↑  Simonson, Robert. "Terrence McNally's 'Corpus Christi' Opens at Manhattan Theatre Club Oct. 13" Αρχειοθετήθηκε 2014-05-12 στο Wayback Machine. playbill.com, October 13, 1998
10. ↑  Zinoman, Jason. "Theater Review. 'Corpus Christi'" *The New York Times*, October 21, 2008
11. ↑  Letter Αρχειοθετήθηκε 2016-08-21 στο Wayback Machine. by F. Dominic Dottavio posted on Tarleton State website
12. ↑   thefire.org
13. ↑  "Play’s cancellation ‘right thing to do,’ Dewhurst says" Αρχειοθετήθηκε 2010-11-08 στο Wayback Machine. Ralph K.M. Haurwitz, Austin *American-Statesman,* March 27, 2010
14. ↑  Hamilton, Reeve.The Gay-Jesus Place Αρχειοθετήθηκε 2010-04-01 στο Wayback Machine. *The Texas Tribune*, March 29, 2010
15. ↑  
«Μήνυση Σεραφείμ για το Corpus Christi». *Καθημερινή*. 16.10.2012.. Ανακτήθηκε στις 15/3/2018. *««*Η κίνηση Σεραφείμ έγινε γνωστή στους κύκλους της Ιεράς Συνόδου χθες, πυροδοτώντας αντιδράσεις. Η κυρίαρχη άποψη είναι ότι η Ι.Σ. όταν πρωτοπαρουσιάστηκε το έργο τον Ιούνιο, καταδίκασε «κάθε προσβολή του προσώπου του Κυρίου ημών Ιησού Χριστού», με σαφή πάντως πρόθεση να τηρηθούν χαμηλοί τόνοι. Ο κ. Σεραφείμ και στην πρόσφατη Ι.Σ. ζήτησε να υπάρξει παρέμβαση*»»*
16. ↑  «Επεισόδια στο θέατρο «Χυτήριο» στο Γκάζι | Kathimerini».. Ανακτήθηκε στις 2018-01-08.
17. ↑  «Χυτήριο: Κράτος εν κράτει η Χρυσή Αυγή με την αστυνομία να παρακολουθεί». *TVXS - TV Χωρίς Σύνορα*.. Ανακτήθηκε στις 2018-01-08.
18. ↑  «Μήνυση Σεραφείμ για το Corpus Christi | Kathimerini».. Ανακτήθηκε στις 2018-01-08.
19. ↑  Δημητρη Ρηγοπουλου. «Προ-βολες».. Ανακτήθηκε στις 2018-01-08.